Springfield Model 1873

KinnigBroDoareFuzuilh un-tennMont en-droKarget dre he c'hulasenn, sistem trapdoorMunisionoù.45-70
 bannadell 405 greunenn (stumm 1873)
 bannadell 500 greunenn (stumm 1884)ProduerArsanailh SpringfieldMare produiñ1873-1893Niver produetOuzhpenn 700.000Mare implij1873-1903 (arme SUA)Perzhioù teknikelMas (hep kartouchenn)3,7 kgHirder1.300 mmHirder ar c'hanol830 mmHed-tenn d'ar muiañ2.300 mTizh mont e-maez ar boledoù410 m/sAdstummoù nesañ Cavalry carbine (kanol 560 mm)Cadet rifle (kanol 710 mm)Infantry rifle (kanol 760 mm)LezennRummad e Bro-C'hallD
Ar Springfield Model 1873 a zo ur fuzuilh un-tenn produet gant arsanailh Springfield etre 1873 ha 1894. Ar fuzuilh kentañ karget dre he c'hulasenn e voe e arme ar Stadoù-Unanet.

 Istor 
Betek dibenn ar brezel diabarzh er Stadoù-Unanet e 1865 e veze karget ar braz eus an armoù-skoaz dre o beg. Ur gudenn e oa war an tachennoù-emgann pa ranke an droadeien sevel evit kargañ o arm, hep gellet tennañ muioc'h evit daou pe tri boled bep munutenn.

E fin ar bloavezhioù 1860 e voe amprouet ar wikefre Trapdoor : un trap e krec'h ar gulasenn a veze digoret evit kambriñ ur gartouchenn. Serret e veze an trap adarre evit morailhañ ar gulasenn ha tennañ McNAB Chris, Armes à feu Encyclopédie visuelle, L'Imprévu, 2022, pp. 122-123. An armoù kentañ oc'h ober gant ar sistem Trapdoor (Springfield Model 1866 da skouer) a oa fuzuilhoù dezhe platinennoù-skeiñ mod-kozh, karget dre o beg en o stumm orin, ha kemmet evit degemer ar sistem nevez Springfield M1865 et M1866 (dits « conversions Allin »), Arme et Passion (lennet d'ar 07/10/2024).
kleiz|thumb|200x200px|An apache Geronimo (a-zehou-tout) e 1886, gantañ ur fuzuilh Springfield M1873
E 1873 e voe divizet sevel fuzuilhoù Trapdoor nevez evit an arme, kambret evit ar c'hartouchennoù .45-70 a oa nevez d'ar poent-se ivez. Produet e voe an arm dindan an anv Model 1873 e arsanailh Springfield. He c'houch a oa reolius eus 200 betek 2.000 yards, hag ur vaionetez a c'halled stagañ outi Fusil Springfield Mle 1873, Arme et Passion (lennet d'ar 07/10/2024). Servijout a reas an arm etre daouarn ar soudarded stadunanat dreist-holl da vare ar brezelioù amerindian e kard diwezhañ an XIX kantved. Ouzhpenn ar 665.431 fuzuilh Model 1873 en o stumm orin ez eus bet produet stummoù all anezhi, disheñvel hirder o c'hanol : ar Cavalry carbine, ur stumm karabinenn dezhi ur c'hanol berroc'h, hep baionetez hag oc'h ober gant ur gartouchenn izeloc'h he c'hargad poultr du (114.701 skouerenn produet) Carabine Springfield Mle 1873, Arme et Passion (lennet d'ar 07/10/2024) hag ar Cadet rifle (40.451 skouerenn).

Adalek kreiz ar bloavezhioù 1880 e krogas ar broioù european da implijout fuzuilhoù dezhe ur gulasenn-fiñv (evel al Lebel gall, 1886), ha kartouchennoù enne poultr divoged. Diamzeriet e oa deuet an armoù Trapdoor da vezañ. E 1892 e voe choazet ar Krag-Jørgensen gant an US Army evel arm standart nevez. Ar Model 1873 a voe paouezet he froduiñ e 1893 U.S. Springfield Trapdoor Production, war lec'hienn an National Park Service, lodenn Springfield Armory (lennet d'ar 07/10/2024), ha tennet diouzh ar servij e 1903 da vat nemetken, goude donedigezh an M1903.

 Daveennoù 

Rummad:Fuzuilhoù
Rummad:Armoù SUA